**Manglende ferieoptjening som følge af lockouten april 2013.**

Hvis du har været lockoutet i april 2013, skal du være opmærksom på, at du ikke har optjent ferie i de sidste to dage af vinterferien 2015.

Du vil derfor blive trukket i løn d. 12. og 13. februar 2015.

Hvis du er medlem af Lærernes a-kasse, har du mulighed for at få dagpenge de dage.

Du kan allerede nu søge dagpenge, så vil a-kassen minde dig om, hvornår der skal ske tilmelding til Jobcentret. Du skal nemlig melde dig ledig og stå til rådighed for arbejdsmarkedet for at få dagpenge i ferien.

Du søger dagpenge på følgende måde:
Gå ind på:

<http://www.dlfa.dk/Din-situation/Jeg-har-varet-lockoutet-og-onsker-2-dages-dagpenge/>

og vælg under ”Din situation”

Jeg har været lockoutet og ønsker to dages dagpenge.

Bekræft, at der vil ske løntræk pga. kollektiv ferie efter lockout og send ansøgningen om dagpenge under kollektiv ferie.

A-kassen vil sende dig en reminder, når det er ved at være tid til at tilmelde dig jobcentret.

Hvis du har været på barsel i 2013, vil du sikkert have modtaget et brev om optjente dage med feriedagpenge fra A-kassen.

Normalt har dette brev ingen betydning, med mindre man har skiftet arbejdsplads. Men i år betyder det, at man kan få de 2 feriedage dækket, som man ikke har optjent under lockouten.

Økonomisk giver det samme beløb, som når man melder sig ledig, men ved feriedagpenge, skal man ikke stå til rådighed. Man kan fx rejse til udlandet med feriedagpenge, hvilket man ikke kan hvis man er meldt ledig.

Du er velkommen til at kontakte kredskontoret på tlf. 33 29 78 11, hvis du har spørgsmål.

Med kollegial hilsen

Cinna Vollmond

Næstformand